Krymo federalinė apygarda
Krymo federalinė apygarda (rus. Крымский федеральный округ) – Rusijos Federacijos federalinė apygarda Krymo pusiasalyje, sudaryta 2014 m. kovo 21 d., Rusijai aneksavus Krymą. ir egzistavusi iki 2016 m. liepos 28 d. Į apygardos sudėtį įėjo Krymo respublika ir federacinis miestas Sevastopolis, abi teritorijos tarptautinės bendruomenės pripažįstamos kaip priklausančios Ukrainai. Ukraina šią teritoriją, kartu su Lugansko Liaudies Respublika ir Donecko Liaudies Respublika laiko laikinai okupuotomis teritorijomis. 2016 m. liepos 28 d. Rusijos Federacijos prezidento Vladimiro Putino dekretu, Krymo federalinė apygarda panaikinta, o buvę jos sudėtinės dalys perduotos Pietų federalinei apygardai.